**Ո Ր Ո Շ Ո Ւ Մ**

**Կատարորղական վարույթը կասեցնելու մասին**

25.04.2016թ. ք.Երևան

ՀՀ ԱՆ ԴԱՀԿ ծառայության Երևան քաղաքի Շենգավիթ բաժնի հարկադիր կատարող, արդարադատության ավագ լեյտենանտ՝ Ա.Ավագյանս, ուսումնասիրելով 26.06.2015թ. հարուցված թիվ 01/05-4852/15 կատարողական վարույթի նյութերը.

**Պ Ա Ր Զ Ե Ց Ի**

Երևան քաղաքի Շենգավիթ վարչական շրջանի ընդհանուր իրավասության դատարանի կողմից 09.04.2015թ. տրված թիվ ԵՇԴ/3252/02/14 կատարողական թերթի համաձայն պետք է՝ Մարինե Ալբերտի Սաֆարյանից հօգուտ <<ՎՏԲ-Հայաստան բանկ>> ՓԲ ընկերության բռնագանձել 3.284.569 /երեք միլիոն երկու հարյուր ութսունչորս հազար հինգ հարյուր վաթսունինը/ դրամ 80 /ութսուն/ լումա, որից 3.158.650 /երեք միլիոն հարյուր հիսունութ հազար վեց հարյուր հիսուն/ դրամը որպես վարկի գումար, 113.922 /հարյուր տասներեք հազար ինը հարյուր քսաներկու/ դրամ 10 /տաս/ լուման որպես վարկի դիմաց հաշվարկված տոկոս, 4.797 /չորս հազար յոթ հարյուր իննսունյոթ/ դրամ 70 /յոթանասուն/ լուման որպես ժամկետանց տոկոսի դիմաց հաշվարկված տույժ, 7.200 /յոթ հազար երկու հարյուր/ դրամը որպես վարկի սպասարկման հաշիվներ, 65.691 /վաթսունհինգ հազար վեց հարյուր իննսունմեկ/ դրամ 39 /երեսունինը/ լումա նախապես վճարված պետտուրքը, ինչպես նաև ժամկետանց վարկի մնացորդի նկատմամբ 11.07.2014թ.-ից սկսած մինչև պարտքի փաստացի մարումն օրական 0,1%-ով հաշվարկվող տույժը, իսկ ժամկետանց տոկոսների նկատմամբ օրական 0,3%-ով հաշվարկվող տույժը` հիմք ընդունելով 26.12.2013թ. կնքված հա. ՎՈՒ/Գ047-410 վարկային պայմանագրի 4.3 և 4.4 կետերը, բռնագանձումը տարածելով գրավի առարկա հանդիսացող Մերուժան Ալբերտի Սաֆարյանին սեփականության իրավունքով պատկանող Երևանի Նոր Խարբերդ, 8 փողոց հա. 76/31 հասցեի անշարժ գույքի վրա:

Պարտապանից պետք է բռնագանձել նաև բռնագանձման ենթական գումարի հինգ տոկոսի չափով գումար, որպես կատարողական գործողությունների կատարման ծախս:

 Իրականացված կատարողական գործողությունների ընթացքում արգելանք է դրվել գրավի առարկա հանդիսացող ք.Երևան, Ն.Խարբերդ 8 փ. 76/31 տուն հասցեում գտնվող անշարժ գույքի վրա, որի արժեքը «Բեսթ Ռեալթի» ՍՊ ընկերության գնահատմամբ կազմում է 14.100.000 ՀՀ դրամ:

Նշված անշարժ գույքը 16.11.2015թ.-ին 10.575.000 դրամ մեկնարկային գնով ներկայացվել է հարկադիր էլեկտրոնային աճուրդի, որը չի վաճառվել և լոտի մեկնարկային գնի հերթական իջեցումների արդյունքում գույքի ներկայիս մեկնարկային արժեքը կազմում է 4.552.190 դրամ, որը նվազագույն աշխատավարձի հազարապատիկի և ավելի չափով բավարար չէ պահանջատիրջ պահանջները բավարարելու համար:

Պարտապանին սեփականության իրավունքով պատկանող այլ գույք կամ եկամուտներ չեն հայտնաբերվել:

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37-րդ հոդվածի 8-րդ կետով:**

**Ո Ր Ո Շ Ե Ց Ի**

 Կասեցնել 26.06.2015թ. հարուցված թիվ 01/05-4852/15 կատարողական վարույթը 60-օրյա ժամկետով:

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

 **Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում:**

 **Որոշման պատճեն ուղարկել կողմերին:**

 **Որոշումը կարող է բողոքարկվել ՀՀ վարչական դատարան կամ վերադասության կարգով որոշումը ստանալու օրվանից 10 օրվա ընթացքում:**

 **ՀԱՐԿԱԴԻՐ ԿԱՏԱՐՈՂ` Ա. ԱՎԱԳՅԱՆ**